***PRIJEDLOG***

Na temelju članka 36. stavka 13. Zakona o održivom gospodarenju otpadom (Narodne novine br. 94/13 i 73/17), članka 30. Statuta Grada Samobora (Službene vijesti Grada Samobora br. 3/16) i članka 77. Poslovnika Gradskog vijeća Grada Samobora (Službene vijesti Grada

Samobora br. 4/16 – pročišćeni tekst), Gradsko vijeće Grada Samobora na \_\_ sjednici održanoj dana \_\_\_\_\_\_\_\_\_\_\_\_\_\_\_\_\_\_ 2017. godine donijelo je

**ODLUKU**

**O MJERAMA ZA SPRJEČAVANJE NEPROPISNOG ODBACIVANJA OTPADA I MJERAMA ZA UKLANJANJE ODBAČENOG OTPADA**

**Članak 1.**

Ovom odlukom utvrđuje se način provedbe mjera za sprječavanje nepropisnog odbacivanja otpada i mjera za uklanjanje otpada odbačenog u okoliš te se uspostavlja sustav za zaprimanje obavijesti o nepropisno odbačenom otpadu i evidentiranje lokacija odbačenog otpada na području Grada Samobora.

**Članak 2.**

Nepropisno odbačenim otpadom u smislu ove odluke smatra se otpad odbačen u okoliš, glomazni otpad ostavljen na javnoj površini te opasni i građevinski otpad odbačen na javnim površinama.

**Članak 3.**

Sustav za zaprimanje obavijesti o nepropisno odbačenom otpadu uspostavlja se putem službene Internet stranice Grada Samobora www.samobor.hr, u za to posebno označenoj rubrici „OBAVIJESTI O NEPROPISNO ODBAČENOM OTPADU“ gdje se ispunjavanjem priloženog obrasca o nepropisno odbačenom otpadu i njegovom dostavom na e-mail: otpad@samobor.hr, ili poštom na adresu Grad Samobor, Trg kralja Tomislava 5, 10430 Samobor, o tome izvještava Upravni odjel za komunalne djelatnosti, Referadu za komunalno, prometno i poljoprivredno redarstvo koja po prijavi provodi odgovarajući postupak.

Obrazac za prijavu nepropisno odbačenog otpada u prilogu je ove odluke i njezin je sastavni dio.

**Članak 4.**

Radi provedbe mjera za uklanjanje otpada odbačenog u okoliš komunalni redar rješenjem naređuje vlasniku, odnosno posjedniku nekretnine, ako vlasnik nije poznat, na kojoj je nepropisno odložen otpad uklanjanje tog otpada, odnosno osobi koja sukladno posebnom propisu upravlja određenim područjem (dobrom), ako je otpad odložen na tom području (dobru).

**Članak 5.**

Rješenjem iz članka 4. ove odluke određuje se lokacija odbačenog otpada, procijenjena količina otpada, obveznik uklanjanja otpada, te obveza uklanjanja otpada predajom ovlaštenoj osobi za gospodarenje predmetnom vrstom otpada u roku koji ne može biti duži od 6 mjeseca od dana zaprimanja rješenja.

Protiv rješenja iz članka 4. ove odluke može se izjaviti žalba upravnom tijelu županije nadležnom za poslove komunalnog gospodarstva.

Istekom roka određenog rješenjem iz članka 4. ove odluke, komunalni redar utvrđuje ispunjavanje obveze određene rješenjem.

Ako komunalni redar utvrdi da obveza određena rješenjem nije izvršena, Grad Samobor dužan je osigurati uklanjanje otpada predajom ovlaštenoj sobi za gospodarenje predmetnim vrstom otpada.

Grad Samobor ima pravo na naknadu troškova uklanjanja otpada iz stavka 4. ovog članka od vlasnika, odnosno posjednika nekretnine, ako vlasnik nije poznat, odnosno od osobe koja, sukladno posebnom propisu, upravlja određenim područjem (dobrom), na kojem se otpad nalazio.

**Članak 6.**

Podatke utvrđene rješenjem iz članka 4. ove odluke Upravni odjel za komunalne djelatnosti, Referada za komunalno, prometno i poljoprivredno redarstvo unosi mjesečno u mrežnu aplikaciju sustava evidentiranja lokacija odbačenog otpada.

**Članak 7.**

Gradonačelnik Grada Samobora dužan je podnijeti Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera iz članka 1. ove odluke Gradskom vijeću Grada Samobora do 31. ožujka tekuće godine za prethodnu kalendarsku godinu.

Temeljem Izvješća iz stavka 1. ovog članka Gradsko vijeće Grada Samobora dužno je donijeti odluku o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.

**Članak 8.**

Redovni godišnji nadzor područja Grada Samobora radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada vrši Upravni odjel za komunalne djelatnosti, Referada za komunalno, prometno i poljoprivredno redarstvo.

**Članak 9.**

Sredstva za provedbu mjera iz ove odluke osiguravaju se u proračunu Grada Samobora.

**Članak 10.**

Ova odluka objavit će se u Službenim vijestima Grada Samobora, a stupa na snagu 01. veljače 2018. godine.

KLASA:

URBROJ:

**PREDSJEDNIK**

**GRADSKOG VIJEĆA**

**Miran Šoić**

**GRAD SAMOBOR**

**Upravni odjel za komunalne djelatnosti**

**Referada za komunalno, prometno i poljoprivredno redarstvo**

**PRIJAVA NEPROPISNO ODBAČENOG OTPADA**

1. **Podaci o prijavitelju**

|  |  |
| --- | --- |
| IME I PREZIME |  |
| ADRESA |  |
| TELEFON |  |

1. **Podaci o lokaciji, vrsti i količini nepropisno odbačenog otpada**

|  |  |
| --- | --- |
| NASELJE, ULICA I KUĆNI BROJ |  |
| OPISNO ODREĐENJE LOKACIJE ODBAČENOG OTPADA |  | |
| VRSTA I KOLIČINA ODBAČENOG OTPADA |  | |
| VRIJEME NASTANKA DOGAĐAJA  (ukoliko je poznato) |  | |

1. **Podaci o počinitelju (ukoliko je poznat)**

|  |  |
| --- | --- |
| IME I PREZIME |  |
| ADRESA |  |
| NAPOMENA |  |

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_